ইচ্ছেমতো লোডশেডিং আর চলবে না। এবার থেকে দিতে হবে ফাইন। ২০১৯ সাল থেকেই এই নিয়ম চালু হয়ে যাবে। রাজ্যের বিদ্যুতমন্ত্রীর সঙ্গে বৈঠক শেষে আজ একথা জানান কেন্দ্রীয় বিদ্যুতমন্ত্রী আরকে সিং। তিনি বলেন, হাতে যথেষ্ট বিদ্যুত থাকা সত্ত্বেও টেকনিক্যাল কারণ ছাড়া যদি বণ্টন সংস্থাগুলি লোডশেডিং করে, তাহলে তাদের ওপর জরিমানা চাপবে। এ জন্য আইন চালু করবে সরকার।
 নিজস্ব প্রতিবেদন : ইচ্ছেমতো লোডশেডিং আর চলবে না। এবার থেকে দিতে হবে ফাইন। ২০১৯ সাল থেকেই এই নিয়ম চালু হয়ে যাবে। রাজ্যের বিদ্যুতমন্ত্রীর সঙ্গে বৈঠক শেষে আজ একথা জানান কেন্দ্রীয় বিদ্যুতমন্ত্রী আরকে সিং। তিনি বলেন, হাতে যথেষ্ট বিদ্যুত থাকা সত্ত্বেও টেকনিক্যাল কারণ ছাড়া যদি বণ্টন সংস্থাগুলি লোডশেডিং করে, তাহলে তাদের ওপর জরিমানা চাপবে। এ জন্য আইন চালু করবে সরকার। ২০১৯-এর মার্চের মধ্যে সব ঘরে ২৪ ঘণ্টা বিদ্যুত পৌছে দিতেই এই পদক্ষেপ বলে জানান মন্ত্রী। তিনি আরও জানান, নতুন আইনে বলা থাকবে, ক্ষতি হলে বিদ্যুত বণ্টন সংস্থাগুলি ইচ্ছেমতো গ্রাহকদের কাছ থেকে তা উসুল করতে পারবে না। এ ক্ষেত্রে বিলের অঙ্ক সর্বাধিক ১৫ শতাংশ বাড়ানো যাবে।